แรงขายหุ้นรพ.กด SET ปิดเย็นพลิกลบ 3จุด เซ่น กกร.เพิ่ม “ยา-เวชภัณฑ์” เข้าบัญชีสินค้าควบคุม
แรงขายหุ้นรพ.กด SET ปิดเย็นพลิกลบ 3จุด เซ่น กกร.เพิ่ม "ยา-เวชภัณฑ์" เข้าบัญชีสินค้าควบคุม โดยดัชนีปิดตลาดวันนี้ที่ระดับ 1,590.50 จุด ลบ 3.50 จุด หรือ 0.22% มูลค่าการซื้อขาย 4.66 หมื่นล้านบาท
9 ม.ค. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,590.50 จุด ลบ 3.50 จุด หรือ 0.22% มูลค่าการซื้อขาย 4.66 หมื่นล้านบาท
10 หุ้นกดดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน กล่าวว่า ตลาดหุ้นไทยวันนี้ส่วนใหญ่ยังเป็นภาพของการปรับตัวขึ้นได้ แต่ในช่วงบ่ายตลาดฯได้เผชิญแรงขายทำกำไรทำให้ดัชนีฯอ่อนตัวลงมา รับจิตวิทยาเชิงลบจากหุ้นในกลุ่มโรงพยาบาลที่เข้ามากดดัน หลังจากที่คณะกรรมการกลางว่าด้วยราคาสินค้าและบริการ (กกร.) ได้เพิ่มรายการสินค้า “ยาและเวชภัณฑ์” เข้ามาอยู่ในบัญชีสินค้าควบคุมปี 62 ซึ่งมองว่ายาถูกจัดเป็นสินค้าควบคุมอยู่แล้วแต่การนำเวชภัณฑ์เข้ามาเป็นสินค้าควบคุมก็ทำให้ได้รับผลกระทบบ้าง ส่งผลให้ตลาดฯเสียโมเมนตัมไปเล็กน้อย
ด้านตลาดหุ้นในภูมิภาคเอเชียวันนี้เคลื่อนไหวในแดนบวกกันทั่วหน้าเฉลี่ย 0.9% จากความคาดหวังในทางบวกการเจรจาการค้าระหว่างสหรัฐฯ และจีน และได้แรงหนุนเพิ่มจากราคาน้ำมันที่ฟื้นตัวขึ้น
ส่วนแนวโน้มการลงทุนในวันพรุ่งนี้ (10 ม.ค.) นายกรภัทร กล่าวว่า ตลาดฯคงจะยังมีโอกาสปรับตัวขึ้นไปได้ พร้อมให้แนวรับ 1,590-1,585 จุด ส่วนแนวต้าน 1,602-1,610 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่   
BDMS มูลค่าการซื้อขาย 6,029.19 ล้านบาท ปิดที่ 22.70 บาท ลดลง 2.00 บาท
PTT มูลค่าการซื้อขาย 3,002.96 ล้านบาท ปิดที่ 48.25 บาท  เพิ่มขึ้น 0.25 บาท
AOT  มูลค่าการซื้อขาย 2,230.26 ล้านบาท ปิดที่ 66.00 บาท  เพิ่มขึ้น 1.25 บาท
PTTEP มูลค่าการซื้อขาย 1,916.79 ล้านบาท ปิดที่ 121.50 บาท ราคาไม่เปลี่ยนแปลง
CPALL มูลค่าการซื้อขาย 1,681.59 ล้านบาท ปิดที่ 72.50 บาท ราคาไม่เปลี่ยนแปลง
 
ตลาดหุ้นเอเชีย
